**Vaiko gerovės komisijos veiklos ataskaita už 2019 m.**

VGK nariai 2019 m. parengė Skaistgirio gimnazijos socialinės ir pilietinės veiklos aprašą, Mokinių skatinimo ir drausminimo tvarkos aprašą, Poveikio priemonių taikymo netinkamai besielgiantiems mokiniams tvarkos aprašą. Sudaryta Savižudybių prevencijos vykdymo komanda, pradėta įgyvendinti savižudybių prevencijos programa. 2019 m. VGK nariai kėlė kvalifikaciją, dalyvaudami seminaruose **„Autizmo paradoksas: sutrikimas ar leidimas į genijų pasaulį“ Sėkmės istorija „Gyvai su Tomu“, „Asbergerio sindromą turintys mokiniai“, „**Autistiškų vaikų ir paauglių santykiai bei lytinis ugdymas. Socialinio konteksto vaidmuo“, „Asmenų su intelekto negalia įtrauktis: raiška ir galimybės“, „Kognityvinės – elgesio terapijos principų taikymas pedagogo darbe su moksleiviais, turinčiais elgesio ir emocijų sunkumų“, „Savižudybių prevencijos programos įgyvendinimas mokykloje ir kt.

19 mokinių teikta specialiojo pedagogo pagalba, 39 mokiniams teikta logopedo pagalba, 10 mokinių teikta mokytojo padėjėjo pagalba. Dokumentai parengti 1 mokiniui dėl pakartotinio tyrimo ir 2 mokiniams dėl pirminio tyrimo. Vyko 16 Vaiko gerovės komisijos posėdžių, kuriuose suderintos specialiosios ugdymo programos, aptarti specialiųjų poreikių ir namuose mokomų mokinių pasiekimai ir pažanga, vidaus tvarkos pažeidimai ir kt. klausimai. Organizuoti susitikimai su prevencijos poskyrio darbuotojais dėl prevencijos priemonių įgyvendinimo (atšvaitai, saugus maršrutas į mokyklą, saugus kelias) 1-4 klasių mokiniams ir dėl vairavimo kultūros III g – IV g klasių mokiniams*.* Psichologinio atsparumo stiprinimui psichologė skaitė paskaitas II g, IV g klasės mokiniams „Kaip įveikti stresą prieš egzaminus?“ Įgyvendinta OLWEUS patyčių prevencijos programa 1-8, I g – IV g klasėse, tarptautinė programa „Zipio draugai“ PUG, 1 klasėje. Psichologė A. Sakalienė įgyvendino socialinių įgūdžių programą „ Aš tarp kitų“, vedė apsaugos nuo smurto „ Geras prisilietimas“ užsiėmimus, įgyvendino socialinių įgūdžių programą „Emocinio ir fizinio lavinimo kūrybinės dirbtuvės“ bei pozityvios tėvystės ir savęs pažinimo programą tėvams „Augame kartu“. Specialioji pedagogė S. Čirpienė ir logopedė J. Šimkuvienė įgyvendino ilgalaikį projektą „Žirgas – mano draugas“ specialiųjų poreikių mokiniams. VGK nariai organizavo rajoninį renginį specialiųjų poreikių mokiniams „Paragauk Kalėdų!“, specialiųjų poreikių mokinių mokyklinę konferenciją „Mano pasaulis”. Pagalbos mokiniui specialistės parengė mokinius dalyvauti parodose „Svajonių Kalėdos“ bei „Girdžiu tave“, respublikinėje konferencijoje „Gamta šalia mūsų“.

Įgyvendintos projekto „Savaitė be patyčių 2019“ numatytos veiklos. Įgyvendintos Visuomenės sveikatos biuro specialistės darbo plane numatytos prevencinės veiklos: skaitytos paskaitos apie asmens higieną, burnos higieną, sveiką mitybą, psichikos sveikatą, rūkymo, alkoholio, narkotikų vartojimo žalą. Organizuoti renginiai gimnazijos specialiųjų poreikių mokiniams.

VGK pirmininkė

Sigita Pocienė